# Սիսիանի համայնքի զարգացման պլան

**Ընդհանուր նկարագրություն**

Սիսիան բազմաբնակավայր համայնքը կազմավորվել է «Հայաստանի Հանրապետության վարչատարածքային բաժանման մասին» Հայաստանի Հանրապետության օրենքում փոփոխություններ և լրացումներ կատարելու մասին ՀՀ 2017 թվականի հունիսի 9-ի ՀՕ - 93-Ն օրենքի համաձայն՝ Սիսիանի տարածաշրջանի 30 համայնքների միավորման արդյունքում։

Համայնքի կազմում ընդգրկված են հետևյալ բնակավայրերը (2 քաղաք, 30 գյուղ)`

Սիսիան քաղաք, Դարբաս գյուղ, Շամբ գյուղ, Ախլաթյան գյուղ, Թանահատ գյուղ, Շաքի գյուղ, Աղիտու գյուղ, Թասիկ գյուղ, Շենաթաղ գյուղ, Անգեղակոթ գյուղ, Իշխանասար գյուղ, Որոտնավան գյուղ, Աշոտավան գյուղ, Լծեն գյուղ, Սալվարդ գյուղ, Արևիս գյուղ, Լոր գյուղ, Վաղատին գյուղ, Բալաք գյուղ, Հացավան գյուղ, Տոլորս գյուղ, Բնունիս գյուղ, Մուցք գյուղ, Տորունիք գյուղ, Բռնակոթ գյուղ, Նժդեհ գյուղ, Ցղունի գյուղ, Գետաթաղ գյուղ, Նորավան գյուղ, Ույծ գյուղ, Դաստակերտ քաղաք, Շաղատ գյուղ:

Համայնքի տնտեսության հիմքում գյուղատնտեսությունն է, զբոսաշրջությունը, թեթև և սննդի արդյունաբերությունը, մասամբ՝ առևտուրը։

**Սիսիանի տնտեսության մրցակցային առավելությունները**

* Համայնքում արտադրված գյուղատնտեսական մթերքների էկոլոգիապես մաքուր որակ, Էկոլոգիական վտանգ ներկայացնող խոշոր ձեռնարկությունների բացակայություն։
* Գյուղատնտեսական և ոչ գյուղատնտեսական նշանակության բավականին մեծ քանակությամբ հողային պաշարներ, ալպիական արոտավայրեր՝ գյուղատնտեսության և անասնապահության զարգացման համար:
* Կաթի վերամշակման մրցունակ ձեռնարկությունների առկայություն։
* Որակյալ աշխատուժի մեծ պոտենցիալ` տարբեր մասնագիտությունների բարձրագույն և մասնագիտական կրթությամբ կադրերի առկայություն համայնքում
* Համայնքում զբոսաշրջության տեսանկյունից գրավիչ պատմամշակութային հարուստ ժառանգության և բազմաթիվ բնական հուշարձանների առկայություն։

**Սիսիանը վաղը՝**

* Գործում է տուրիզմի զարգացման կենտրոն, որը ներկայացնում է մշակութային, արկածային, ագրո, էկո, ճանաչողական, վրանային, էթնիկ մշակութային և բժշկական տուրիզմի տեսակները։ Առկա են բարձրակարգ հյուրանոցներ և հյուրատներ։ Ժամանցի կազմակերպման համար մշակված են «ջիփփինգ» երթուղիներ, վարպետաց դասեր, գործում է զիփլայն։
* Զարգացած է տոհմային անասնապահությունը, ձկնաբուծությունը, հողագործությունը՝ բանջարաբոստանային մշակաբույսերի և հատապտուղների արտադրությամբ։ Կառուցվել և աշխատում են ջերմոցային տնտեսություններ։ Համայնքն ունի ժամանակակից ՄՏԿ։ Սիսիանը հայտնի է որպես էկո բնամթերք մատակարարող համայնք։
* Հիմնվել են գյուղմթերքի վերամշակման արտադրամասեր, սառնարանային տնտեսություններ, թեյերի արտադրություն (խոտաբույսերից) և այլն։
* Զարգացած է տեքստիլ արդյունաբերությունը։ Զգալի թվով աշխատատեղեր են ապահովում ջրի շշալցման արտադրամասը, քարի և աղբի վերամշակման արտադրամասերը։
* Զարգացած են բարձր տեխնոլոգիաների արտադրությունը, ՏՏ ոլորտի ձեռնարկությունները։ Հիմնվել են այլընտրանքային էներգիայի կայաններ։
* Ներդրված է կրթական հզոր համակարգ՝ վերապատրաստված մասնագետներով և դիդակտիկ նյութերով, կրթությունը տասնամյա է։ Բացվել են համալսարանի մասնաճյուղ, նորագույն տեխնոլոգիաներով միջին մասնագիտական ուսումնարաններ, արհեստագործական կենտրոն, ռազմական կրթության, ինքնապաշտպանության ուսուցման կենտրոն։ Մանկապարտեզները ու նախակրթարանները լցված են սաներով։
* Բուժհաստատությունները հագեցած են տեխնիկական միջոցներով և բարձրակարգ մասնագետներով։ Կան առողջարանային կենտրոններ, սպորտային համալիրներ։
* Կազմակերպվում են շրջիկ ցուցահանդեսներ և մշակութային միջոցառումներ։ Բացվել են ժամանակակից արվեստի թանգարան, պատկերասրահ, կինո, թատրոն և գյուղական ակումբներ։ Մշակութային կենտրոնում գործում են երաժշտության, պարի, նկարչության և այլ խմբակներ։
* Առկա են սարքավորումներով հագեցած կիրառական արվեստի արհեստագործական կենտրոններ՝ սոցիալապես խոցելի խավերի և հաշմանդամների համար։
* Համայնքը ասֆալտապատ ու լուսավորված է, կառուցվել են հանգստի և ժամանցի վայրեր։ Կազմակերպվում են ցուցահանդեսներ, սիմպոզիումներ։ Գործում է հասարակական տրանսպորտ։

**Համայնքի առկա վիճակի գնահատականը**

**Սիսիանի տեսլականի իրագործման տրամաբանական հենքը**

|  |  |  |  |  |
| --- | --- | --- | --- | --- |
|  | **Արդյունքային շղթա** | **Չափորոշիչներ** | **Թիրախ** | **Մոնիտորինգի աղբյուրներ** |
| **Համայնքի տեսլականը** | **Նկարագրված է վերևում** | * Զբոսաշրջությունը և օժանդակ մատակարարող ճյուղերը հանդիսանում են համայնքի տնտեսության առաջատար, արագ զարգացող և հեռանկարային ոլորտները։ * Համայնքն ունի զարգացած և արդյունավետ ինտենսիվ գյուղատնտեսություն` դաշտավարություն, խոշոր և մանր անասնապահություն, մեղվապահություն։ | **Չափելի չէ** | **Ազգային վիճակագրական ծառայություն** |
| **Նպատակներ** | **Ն1․ Զբոսաշրջության արժեշղթայի ամբողջական զարգացում**  **Ն2․ Գյուղատնտեսության արդյունավետության բարձրացում և արտադրանքի ծավալների աճ**  **Ն3․ Տնտեսական և սոցիալական ենթակառուցվածքների շարունակական բարելավում։** | Համայնք այցելող զբոսաշրջիկների թվի աճ  Համայնքում գիշերող զբոսաշրջիկների թվի աճ  Համայնքում զբոսաշրջիկների կողմից ծառայություններից օգտվելու գումարային աճ։  Արտադրված գյուղմթերքների ինքնարժեքի նվազում  Գյուղատնտեսական արտադրանքի բերքատվության աճ  Ենթակառուցվածքներից օգտվողների բավարարվածության աճ  Տրանսպորտային տեղափոխությունների և բեռնափոխադրումների ժամանակի կրճատում | **+ 300 %**  **+500%**  **+ 350%**  **-20 %**  **200%**  **+3 բալ (10 բալանոց համակարգում)**  **30%** | **Ազգային վիճակագրական ծառայություն, պարբերական հարցումներ**  **Ազգային վիճակագրական ծառայություն, պարբերական հարցումներ** |
| **Գործողություններ** | **Գ1 (Ն1, Ն2, Ն3) Սիսիանի զարգացման հիմնադրամի հիմնում**  **Գ1․1 (Ն1, Ն2, Ն3) Սիսիանի զարգացման մասնակցային և շարունակական գործընթացի մեկնարկ**  **Գ2 (Ն1) Հյուրատների և հյուրանոցների կայացմանն աջակցություն**  **Գ3 (Ն1) Սիսիան քաղաքում զբոսայգու հիմնում**  **Գ4 (Ն1,Ն3) Բնակավայրերի գիշերային լուսավորության ընդլայնում**  **Գ5 (Ն1,Ն3) Խմելու ջրագծերի վերանորոգում, կառուցում և վերակառուցում**  **Գ6 (Ն1,Ն3) Կոյուղու ցանցի վերանորոգում և վերակառուցում**  **Գ7 (Ն1,Ն2, Ն3) Ճանապարհների վերակառուցում, բարեկարգում**  **Գ8 (Ն3) Տանիքների վերանորոգում**  **Գ9 (Ն1, Ն3) Բուժկետի շենքի վերանորոգում**  **Գ10 (Ն3) Գերեզմանատների ցանկապատում**  **Գ11 (Ն3) Գրադարանների վերանորոգում**  **Գ12 (Ն3) Խաղասենյակի վերանորոգում և գույքի ձեռք բերում**  **Գ13 (Ն3) Կենցաղի տան տանիքի վերանորոգում**  **Գ14 (Ն3) Մշակույթի կենտրոնների շենքային պայմանների բարելավում և վերանորոգում**  **Գ15 (Ն3) Մանկական արվեստի և ստեղծագործության կենտրոնի վերանորոգում**  **Գ16 (Ն3) Վարչական շենքերի կառուցում և վերակառուցում**  **Գ17 (Ն2) Ոռոգման ջրագծերի վերանորոգում, կառուցում և վերակառուցում**  **Գ18 (Ն2) Գյուղատնտեսական շուկայի կառուցում**  **Գ19 (Ն2) Չորանոցների և սառնարանային տնտեսությունների հիմնման աջակցություն**  **Գ20 (Ն3) Տեխնիկայի ձեռք բերում** | Տնտեսական և սոցիալական ոլորտի զարգացման նախաձեռնությունների վեր հանում և իրականացում  Գիշերակացի ընդհանուր հնարավորություն  Մակերես  Ընդհանուր երկարություն  Հենասյուներ  Ջրավազանների վերանորոգում  Կապտաժի կառուցում  Ջրագծերի կառուցում և վերանորոգում  Ընդհանուր երկարություն  Միջհամայնքային ճանապարհներ  Ներհամայնքային ճանապարհներ  Ընդհանուր մակերես  Մակերես  Համայնք  Ընդհանուր մակերես  Համայնք  Ընդհանուր մակերես  Համայնք  Մակերես  Համայնք  Ընդհանուր մակերես  Մակերես  Համայնք  Վերակառուցում, վերանորոգում  Կառուցում  Ընդհանուր երկարություն  Տաղավարների քանակ  Քանակ  Ձնհավաք մեքենա  Ճանապարհը մաքրող մեքենա  Աշտարակ | **3 – 5 / տարի**    **300 մարդ/գիշեր**  **3հա**  **7 կմ**  **250 հատ**  **20 քմ**  **100 քմ**  **12,3 կմ**  **27 կմ**  **34 կմ**  **15 կմ**  **1050 քմ**  **300 քմ**  **3**  **2500 մ**  **2**  **80 քմ**  **1**  **350**  **6**  **6020 քմ**  **1800 քմ**  **9**  **1910 քմ**  **140 քմ**  **17 քմ**  **50**  **15**  **1 հատ**  **1 հատ**  **1 հատ / 18 մ** | **Հաշվետվություններ, նկարներ, գործողությունների ծախսային փաստաթղթեր, պատմողական հոդվածներ, հաղորդաշարեր**  **Հաշվետվություններ, նկարներ, գործողությունների ծախսային փաստաթղթեր, պատմողական հոդվածներ, հաղորդաշարեր**  **Հաշվետվություններ, նկարներ, գործողությունների ծախսային փաստաթղթեր, պատմողական հոդվածներ, հաղորդաշարեր** |
|  |  |  |  |

**Գործողությունների ժամանակացույց**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | **Գործողություններ** | **2022** | | **2023** | | **2024** | | **2025** | | **2026** | | **Դերակատարներ** |
| **1** | **Գ1 (Ն1, Ն2, Ն3) Սիսիանի զարգացման հիմնադրամի հիմնում** |  |  |  |  |  |  |  |  |  |  | Համայնքապետարան |
| **1.1** | **Գ1 (Ն1, Ն2, Ն3) Սիսիանի զարգացման մասնակցային և շարունակական գործընթացի մեկնարկ** |  |  |  |  |  |  |  |  |  |  | Համայնքապետարան, բարերարներ, դոնոր կազմակերպություններ, կառավարություն |
| **2** | **Գ2 (Ն1) Հյուրատների և հյուրանոցների կայացման աջակցություն** |  |  |  |  |  |  |  |  |  |  | Համայնքապետարան, կառավարություն, դոնոր կազմակերպություններ |
| **3** | **Գ3 (Ն1) Սիսիան քաղաքում զբոսայգում հիմնում** |  |  |  |  |  |  |  |  |  |  | Համայնքապետարան, բարերարներ, դոնոր կազմակերպություններ |
| **4** | **Գ4 (Ն1,Ն3) Բնակավայրերի գիշերային լուսավորության ընդլայնում** |  |  |  |  |  |  |  |  |  |  | Համայնքապետարան, դոնոր կազմակերպություններ, կառավարություն |
| **5** | **Գ5 (Ն1,Ն3) Խմելու ջրագծերի վերանորոգում, կառուցում և վերակառուցում** |  |  |  |  |  |  |  |  |  |  | Համայնքապետարան, դոնոր կազմակերպություններ, կառավարություն |
| **6** | **Գ6 (Ն1,Ն3) Կոյուղու ցանցի վերանորոգում և վերակառուցում** |  |  |  |  |  |  |  |  |  |  | Համայնքապետարան, դոնոր կազմակերպություններ, կառավարություն, բարերարներ |
| **7** | **Գ7 (Ն1,Ն2, Ն3) Ճանապարհների վերակառուցում, բարեկարգում** |  |  |  |  |  |  |  |  |  |  | Համայնքապետարան, դոնոր կազմակերպություններ, կառավարություն, բարերարներ |
| **8** | **Գ8 (Ն3) Տանիքների վերանորոգում** |  |  |  |  |  |  |  |  |  |  | Համայնքապետարան, դոնոր կազմակերպություններ, կառավարություն, բարերարներ |
| **9** | **Գ9 (Ն1, Ն3) Բուժկետի շենքի վերանորոգում** |  |  |  |  |  |  |  |  |  |  | Համայնքապետարան, կառավարություն, դոնոր կազմակերպություններ |
| **10** | **Գ10 (Ն3) Գերեզմանատների ցանկապատում** |  |  |  |  |  |  |  |  |  |  | Համայնքապետարան, կառավարություն, բնակիչներ |
| **11** | **Գ11 (Ն3) Գրադարանների վերանորոգում** |  |  |  |  |  |  |  |  |  |  | Համայնքապետարան, կառավարություն, բարերարներ |
| **12** | **Գ12 (Ն3) Խաղասենյակի վերանորոգում և գույքի ձեռք բերում** |  |  |  |  |  |  |  |  |  |  | Համայնքապետարան, կառավարություն, դոնոր կազմակերպություններ |
| **13** | **Գ13 (Ն3) Կենցաղի տան տանիքի վերանորոգում** |  |  |  |  |  |  |  |  |  |  | Համայնքապետարան, կառավարություն, դոնոր կազմակերպություններ |
| **14** | **Գ14 (Ն3) Մշակույթի կենտրոնների շենքային պայմանների բարելավում և վերանորոգում** |  |  |  |  |  |  |  |  |  |  | Համայնքապետարան, կառավարություն, դոնոր կազմակերպություններ, բարերարներ |
| **15** | **Գ15 (Ն3) Մանկական արվեստի և ստեղծագործության կենտրոնի վերանորոգում** |  |  |  |  |  |  |  |  |  |  | Համայնքապետարան, կառավարություն, դոնոր կազմակերպություններ, բարերարներ |
| **16** | **Գ16 (Ն3) Վարչական շենքերի կառուցում և վերակառուցում** |  |  |  |  |  |  |  |  |  |  | Համայնքապետարան, կառավարություն, դոնոր կազմակերպություններ, |
| **17** | **Գ17 (Ն2) Ոռոգման ջրագծերի վերանորոգում, կառուցում և վերակառուցում** |  |  |  |  |  |  |  |  |  |  | Համայնքապետարան, կառավարություն, դոնոր կազմակերպություններ |
| **18** | **Գ18 (Ն2) Գյուղատնտեսական շուկայի կառուցում** |  |  |  |  |  |  |  |  |  |  | Համայնքապետարան, կառավարություն, դոնոր կազմակերպություններ, գործարարներ |
| **19** | **Գ19 (Ն2) Չորանոցների և սառնարանային տնտեսությունների հիմնման աջակցություն** |  |  |  |  |  |  |  |  |  |  | Համայնքապետարան, կառավարություն, դոնոր կազմակերպություններ, գործարարներ |
| **20** | **Գ20 (Ն3) Տեխնիկայի ձեռք բերում** |  |  |  |  |  |  |  |  |  |  | Համայնքապետարան, կառավարություն, դոնոր կազմակերպություններ |

## Ծրագրային առաջարկ

**Սիսիանի զարգացման հիմնադրամի հիմնում**

**(մշակված է Սիսիան համայնքի կողմից / Գ1 (Ն1, Ն2, Ն3) Սիսիանի զարգացման հիմնադրամի հիմնում)**

|  |  |
| --- | --- |
| **Առաքելությունը** | (Գ․Ն) Սիսիան համայնքի զարգացման խթանում և զարգացման նախաձեռնությունների համակարգում |
| **Նպատակները** | (Հ․Ն․ 1) Սիսիանի զարգացման հիմնադրամի հիմնում |
| **Թիրախը** | Սիսիան համայնքի բնակիչները, համայնքում գործող փոքր և միջին ձեռնարկությունները, ֆերմերային տնտեսությունները։ Համայնքի ակտիվ դերակատարները։ |
| **Շահառուները** | Սիսիան համայնքի բոլոր բնակավայրերը, համայնք այցելող զբոսաշրջիկները, համայնքի տնտեսության հետ փոխկապված ձեռնարկությունները։ |
| **Արդյունքները** | Ծրագրի իրականացման արդյունքում Սիսիան համայնքում կհիմնվի «Սիսիանի Զարգացման» հիմնադրամը, որը կիրականացնի տնտեսության մասնակցային պարբերական գնահատում և զարգացման ծրագրերի իրականացում, կարիքների գնահատում, գրանտային զարգացման տնտեսական և սոցիալական ծրագրային առաջարկների կազմում և ներկայացում, զարգացման գործընթացի մոնիտորինգ, և թիրախավորված կրթական ծրագրերի իրականացում։ |
| **Ֆինանսական ռեսուրսների պահանջ** | Ծրագրի ընդհանուր արժեքը կազմում է մոտ 1000 հզ․ դրամ |
| **Ֆինանսական ռեսուրսների ֆինանսավորման հնարավոր աղբյուրներ** | ՏԻՄ |

**Իրավիճակի նկարագիր**

Չնայած ներկա գործող օրենսդրությամբ տեղական ինքնակառավարման մարմինները չունեն համայնքի տնտեսական զարգացումը ապահովող տեսանելի լծակներ և իրավասություններ, սակայն համայնքի տնտեսության զարգացումը Սիսիանի համայնքապետարանի գերակա ուղղություններից մեկն է հանդիսանում։

Համայնքապետարանը մշտապես փորձում է իրականացնել տնտեսական զարգացման նախաձեռնություններ, որոնք համայնքը կդարձնեն առավել գրավիչ բիզնես ներդրումների համար և կստեղծեն տնտեսական զարգացման արդյունավետ միջավայր։ Չնայած այս ոլորտում իրականացվող բազմաթիվ ջանքերին, ակնհայտ է, որ կա առավել մասնագիտացված կառույցի անհրաժեշտություն համայնքում, որը իր կանոնադրությամբ և ամենօրյա գործողություններով կկենտրոնանա տնտեսական զարգացման նախաձեռնությունների վրա, կկարողանա կազմակերպել, իրականացնել մասնակցային գնահատման և պլանավորման գործողություններ, կաշկանդված չի լինի որոշակի սահմանափակումներով, որոնք առկա են ՏԻՄ-ի դեպքում, կկարողանա ներգրավվել բարձրակարգ մասնագետների, ինչպես նաև կներգրավվի ռեսուրսներ զարգացման նախաձեռնությունները կյանքի կոչելու նպատակով։

Այս տեսանկյունից ՀՀ-ում առկա փորձը ցույց է տալիս, որ առավել արդյունավետ է համայնքի զարգացման հիմնադրամի հիմնումը, որի դրական փորձը առկա է ՀՀ 10-ից ավել համայնքներում։

**Գործողությունների համառոտ նկարագիր և ժամանակացույց**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  | 2022 | | | | 2023 | | | |
| 1 | Աշխատանքների պլանավորում, ծրագրային թիմի ընտրություն |  |  |  |  |  |  |  |  |
| 2 | Համայնքային լսումների անցկացում |  |  |  |  |  |  |  |  |
| 3 | Տեղական ակտիվ դերակատարների ներգրավվածությամբ հիմնադրամի խորհրդի անդամների ընտրություն |  |  |  |  |  |  |  |  |
| 4 | Հիմնադրամի գրանցում |  |  |  |  |  |  |  |  |
| 5 | Համայնքապետարանի շենքում, անհատույց, ժամանակավոր սենյակի տրամադրում հիմնադրամին |  |  |  |  |  |  |  |  |
| 6 | Սենյակի կահավորում |  |  |  |  |  |  |  |  |
| 7 | Հիմնադրամի աշխատակիցների ընդունում |  |  |  |  |  |  |  |  |
| 8 | Հիմնադրամի գործունեության համար անհրաժեշտ նախնական դրամահավաքի անցկացման կազմակերպում |  |  |  |  |  |  |  |  |

**Ռիսկերի վերլուծություն**

ՖԶ - Ֆիզիկական, ԲՆ - Բնապահպանական, ՔՂ – Քաղաքական, ՏՆ – Տնտեսական, ՍՑ - Սոցիալական

|  |  |  |
| --- | --- | --- |
| **N** | **Ռիսկ (ՖԶ, ԲՆ, ՔՂ, ՏՆ, ՍՑ)** | **Ազդեցություն (Հավանականություն/ Վտանգավորության աստիճան։ 1- 10 միջակայք)** |
| 1 | Հիմնադրամը չի կարողանա բավարար քանակությամբ ֆինանսական միջոցներ ներառել, որպեսզի կարողանա հոգալ իր ադմինիստրատիվ ծախսերը։ **ՏՆ, 3/8** | Հիմնադրամը կհամագործակցի ռեսուրսների ներգրավման ոլորտում լավագույն մասնագետների և կառույցների հետ։  Հիմնադրամի ադմինիստրատիվ ծախսերի մասնակի փոխհատուցումը իր վրա կվերցնեն տեղական ակտիվ դերակատարները։ |

**Ծրագրի ազդեցությունը համայնքի տնտեսության այլ ճյուղերի վրա**

Այս ծրագիրը ուղղակի ազդեցություն կունենա համայնքի տնտեսության բոլոր ոլորտների վրա։ Մասնակցային գնահատումը, պլանավորումը, զարգացման նախաձեռնությունների վերհանումը, իրականացումը և մոնիտորինգը թույլ կտա հնարավորինս համակարգել, արագացնել և խթանել մեր երազած համայնքի ստեղծումը։

**Շարունակականություն և կայունություն**

Համայնքապետարանի անմիջական աջակցությամբ ծրագրի առաջին տարում հիմնադրամի աշխատակիցների կարողությունները կուժեղացվեն ֆինանսների ներգրավման և դրամաշնորհների մրցույթային հայտերի կառուցման ուղղությամբ՝ որպես վերջնանպատակ ունենալով ձևավորել հիմնադրամի կայունության և գործունեության համար անհրաժեշտ ռեսուրսների ներգրավման կայուն մեխանիզմի և հմտությունների կայացումը։

## Ծրագրային առաջարկ

**Տուրիզմի և գյուղատնտեսության կայացում Սիսիանում**

**(մշակված է Սիսիան համայնքի կողմից / Գ1 (Ն1, Ն2, Ն3) Սիսիանի զարգացման մասնակցային և շարունակական գործընթացի մեկնարկ)**

|  |  |
| --- | --- |
| **Առաքելությունը** | (Գ․Ն) Տուրիզմի արժեշղթայի և գյուղատնտեսության մրցունակության բարձրացում Սիսիանում։ |
| **Նպատակները** | (Հ․Ն․ 1) Տուրիզմի արժեշղթայի մասնակցային գնահատում և զարգացման միասնական տեսլականի պլանավորում։  (Հ․Ն․ 2) Գյուղատնտեսության մասնակցային գնահատում և զարգացման միասնական տեսլականի պլանավորում։  (Հ․Ն․ 3) Տուրիզմի և գյուղատնտեսության ոլորտում թիրախավորված կազմակերպչական և տեխնիկական բնույթի դասընթացների կազմակերպում։  (Հ․Ն․ 4) Տուրիզմի և գյուղմթերքների վերամշակման ոլորտում գործող ձեռնարկությունների կայացման աջակցություն |
| **Թիրախը** | Տուրիզմի արժեշղթայում գործունեություն իրականացնող 20 սկսնակ և 20 գործող ձեռնարկություն  50 ֆերմերային տնտեսություն  Գյուղմթերքի վերամշակմամբ զբաղվող 20 սկսնակ և 20 գործող ձեռնարկություն։  Տուրիզմի և գյուղատնտեսության ոլորտում աշխատող 100 մարդ։ |
| **Շահառուները** | Սիսիան համայնքը, բնակիչները, գյուղատնտեսությամբ զբաղվող տնային տնտեսությունները, համայնք այցելող զբոսաշրջիկները։ |
| **Արդյունքները** | Համայնքի ակտիվ դերակատարները համատեղ կախտորոշեն և կպլանավորեն **Ա․** Տուրիզմի արժեշղթան և զարգացման նախաձեռնությունները, **Բ․** Գյուղատնտեսության տեսլականը և զարգացման նախաձեռնությունները։ **Գ․** Համայնքում գործող 40 սկսնակ և գործող ձեռնարկություններ կստանան կարողությունների աճ և զարգացման ուղղակի աջակցություն։ **Դ․**100 մարդ կմասնակցի տեսական և գործնական դասընթացների, կստանա մրցունակ տեխնիկական ու կազմակերպչական գիտելիքներ։ |
| **Ֆինանսական ռեսուրսների պահանջ** | Ծրագրի ընդհանուր արժեքը կկազմի մոտ 100 մլն դրամ։ |
| **Ֆինանսական ռեսուրսների ֆինանսավորման հնարավոր աղբյուրներ** | ՏԻՄ, Կառավարություն, Դոնոր կազմակերպություններ։ |

**Իրավիճակի նկարագիր**

Տուրիզմը և գյուղատնտեսությունը հանդիսանում են Սիսիան խոշորացված համայնքի տնտեսության զարգացման անկյունաքարային ճյուղերը։ Այս ճյուղերը հիմնված են տեղի տնտեսության մրցակցային առավելությունների վրա, մրցունակ են, ունեն զարգացման մեծ պոտենցիալ։

Տուրիզմի արժեշղթան թերզարգացած է, ինչի պատճառով տուրիստները համայնք են այցելում՝ մեծ ճանաչում ունեցող բնական և պատմամշակութային հուշարձաններին հաղորդակից լինելու նպատակով ։ Ըստ մեր ունեցած տվյալների, տարեկան միջինը 55000 զբոսաշրջիկ է այցելում համայնք, որից ընդամենը 5-6 %-ն է օգտվում հասարակական սննդի հնարավորություններից, իսկ գիշերակացից օգտվում է այցելուների մոտ 1%-ը միայն։

Գյուղատնտեսության ոլորտը հիմնականում հիմնված է ավանդական տեխնոլոգիաների վրա, կան փոքրաթիվ թվով բացառություններ, որտեղ կիրառվում են արդի տեխնոլոգիական լուծումներ։

Այս երկու ոլորտի զարգացմանը հնարավոր է հասնել մասնակցային պլանավորման և ոլորտներում ներգրաված դերակատարներին մշտական խորհրդատվական աջակցության և ուղեկցման, գիտելիքի և փորձի տրամադրման, ինչպես նաև կարողությունների ու համագործակցության աճին միտված ազդեցությունների ու նախաձեռնությունների իրագործման ճանապարհով։

Վերը նշված խնդիրների ամբողջական լուծմանն է միտված ծրագիրը, որի իրականացումը վստահ ենք՝ արմատական նշանակություն կունենա համայնքի հետագա զարգացման վրա։

**Գործողությունների համառոտ նկարագիր և ժամանակացույց**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  | 2022 | | | | 2023 | | | |
| 1 | Աշխատանքների պլանավորում, ծրագրային թիմի ընտրություն |  |  |  |  |  |  |  |  |
| 2 | Մասնակցային գնահատման վարժության իրականացում |  |  |  |  |  |  |  |  |
| 3 | Զարգացման նախաձեռնությունների վերհանում |  |  |  |  |  |  |  |  |
| 4 | 40 սկսնակ և 40 գործող ձեռնարկությունների, տուրիզմի և գյուղատնտեսության ոլորտում աշխատող 100 մարդկանց ընտրություն։ Նրանց կարիքների գնահատում։ |  |  |  |  |  |  |  |  |
| 5 | Բիզնեսի պլանավորման և այլ տեխնիկական դասընթացների կազմակերպում ընտրված բիզնեսների և աշխատակիցների համար։ |  |  |  |  |  |  |  |  |
| 6 | Բիզնես պլանավորման դասընթացը լավագույն ավարտած 20 բիզնեսների փոքր գրանտների տրամադրում (մինչև 2,5 մլն դրամ) |  |  |  |  |  |  |  |  |
| 7 | Ընտրված թիրախի ուղեկցում, մոնիտորինգ |  |  |  |  |  |  |  |  |

**Ռիսկերի վերլուծություն**

ՖԶ - Ֆիզիկական, ԲՆ - Բնապահպանական, ՔՂ – Քաղաքական, ՏՆ – Տնտեսական, ՍՑ - Սոցիալական

|  |  |  |
| --- | --- | --- |
| **N** | **Ռիսկ (ՖԶ, ԲՆ, ՔՂ, ՏՆ, ՍՑ)** | **Ազդեցություն (Հավանականություն/ Վտանգավորության աստիճան։ 1- 10 միջակայք)** |
| 1 | Ձեռնարկությունները շահագրգռված չեն լինի մասնակցելու դասընթացներին  **ՏՆ** **2/5** | Դասընթացները կպլանավորվեն կարիքների գնահատման հիման վրա, որպեսզի հնարավորինս լինեն պահանջված և արդյունավետ։ |
| 2 | Տրամադրված փոքր դրամաշնորհները նպատակային չեն ծախսվի։ **ՏՆ, ՍՑ** **2/4** | Դրամաշնորհները կտրամադրվեն ապրանքի տեսքով։ Ծրագրային թիմը մշտապես կուղեկցի և կաջակցի ընտրված ձեռնարկություններին։ |

**Ծրագրի ազդեցությունը համայնքի տնտեսության այլ ճյուղերի վրա**

Գյուղատնտեսության ու տուրիզմի ոլորտում առկա արժեքային շղթայի յուրաքանչյուր բաղադրիչ սերտորեն կապված է այլ ոլորտների հետ՝ սպասարկում, մատակարարում և այլն։ Այս ոլորտների զարգացումը կհագեցնի շղթայական զարգացման թիրախավորված ոլորտներին օժանդակող բոլոր ճյուղերում (օր․ բեռնափոխադրում, տրանսպորտ, մատակարարումներ և այլն)։

Այն նաև ուղղակի ազդեցություն կունենա կրթական ոլորտի ուժեղացման և համայնքում արտաբուհական կրթության հիմքը դնելու վրա։

**Շարունակականություն և կայունություն**

Համայնքապետարանը և հիմնադրամը կշարունակեն թիրախ խմբի հետ աշխատանքը, ուղեկցումը և տարբեր մեթոդներով աջակցությունը ծրագրի ավարտից հետո։ Հիմնադրամը, հաշվի առնելով առաջին փուլով իրականացված ծրագրի արդյունքները, կձևավորի կրթական մոդուլ և մեխանիզմ՝ այս կրթությունը պարբերական դարձնելու ուղղությամբ։